laion/Wikipedia-Exotic huggingface dataset:
אפידורל (תוכנית טלוויזיה)

אפידורל היא תוכנית מערכונים נשית ישראלית ששודרה ברשת yes בשנת 2004. יוצרות התוכנית הן שני מלמד ודריה שועלי, שגם כתבו את התסריט, ובמאי התוכנית היה שמואל חיימוביץ'. חברת ההפקה הייתה דנה הפקות. התוכנית הייתה סדרת מערכונים שבועית, והעלתה מערכוני נונסנס סביב נושאים "נשיים". צוות השחקנים כלל ארבע שחקניות - אפרת בוימולד, ריקי בליך, עינת ויצמן ואיריס אברמוביץ' - וגבר אחד, אוהד קנולר. בראיון לאתר ynet, התייחסה בליך לחלוקת הדמויות בין צוות השחקניות ואמרה: "פחות או יותר כולן עושות הכל, אבל יש טייפ-קאסטים שקשורים למראה חיצוני בין היתר. לפעמים אנחנו מנסים ללכת נגד זה וזה מסתדר באופן די הרמוני." פרסי האקדמיה הישראלית לטלוויזיה 2005 התוכנית הקומית/סאטירית הטובה ביותר - מועמדות השחקנית הטובה ביותר בסדרה קומית-סאטירית - אפרת בוימולד - מועמדות מסך הזהב 2005 השחקנית הטובה ביותר בסדרה מקורית - אפרת בוימולד - מועמדות "אפידורל", במיזם "אישים" לתיעוד היצירה הישראלית אפידורל, במיזם "אישים" לתיעוד היצירה הישראלית זוהר ישראל, "גברים הם עם מטומטם", באתר ynet, 15 בספטמבר 2004 רותה קופפר, הבנות משפריצות על הבנים, באתר הארץ, 16 באוגוסט 2004 זוהר ישראל, "גברים הם עם מטומטם", באתר ynet, 15 בספטמבר 2004 נבחרו המועמדים לטקס פרסי הטלוויזיה; תתקיים בלי שום סיטקום, באתר הארץ, 25 ביולי 2005 אלו מועמדי ״מסך הזהב 2005״, באתר וואלה, 8 בנובמבר 2005
הרנד

הרנד (בהונגרית: Herend) היא עיירה במחוז וספרם שבמרכז הונגריה. בהרנד חיו יהודים בתקופות זמן שונות. תיעוד להימצאותם קיים במוזיאון בבודפשט בנוסף, ברחוב צדדי ליד בית הקברות הגרמני, קיים בכפר בית הקברות היהודי מדיה וקבצים בנושא הרנד בוויקישיתוף אתר האינטרנט הרשמי של הרנד נתוני היישוב באתר הלמ"ס ההונגרי קערות של פסח שיוצרו בהרנד באמצע המאה ה-19, באתר "אנו – מוזיאון העם היהודי" בית הקברות היהודי בהרנד מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אשליית הטריות

אשליית הטריות היא האמונה או הרושם ששימוש במילה בשפה החל רק לאחרונה, כאשר למעשה השימוש במילה נוכח כבר זמן רב. את המונח טבע ארנולד זוויקי, בלשן מאוניברסיטת סטנפורד. עבודתו של זוויקי בנושא עוסקת בעיקר בדוגמאות הכוללות מילים, משמעויות, ביטויים ומבנים דקדוקיים. עם זאת, השימוש במונח אינו מוגבל לתופעות לשוניות: זוויקי הגדיר אותו כ"האמונה שדברים ששמת לב אליהם רק לאחרונה הופיעו רק לאחרונה". לפי זוויקי, הגורם לאשליה הוא תשומת לב סלקטיבית. פריטים לשוניים המועדים לאשליה כוללים: "Singular they" השימוש ב-"they",‏ "them"' או "their" כדי להתייחס למשתתף יחיד מוקדם יותר במשפט ללא מין ספציפי, כמו במשפט: "someone said they liked the play". אף שניתן לחשוב שמדובר בהמצאה מודרנית, השימוש במבנה זה נמצא, למשל, בכתבי שייקספיר. השימוש במילה "literally" בהשאלה כמְחַזֵּק (אנ'), נחשב כשימוש חדש בשפה אך למעשה נמצא בשימוש כבר בשנות ה-60 של המאה ה-18. השימוש במילה "recency" (אַחֲרוֹנוּת) בעצמו אינו חדש לשפה האנגלית, וניתן למצוא תיעוד למילה עוד בשנת 1612. ניתן לחשוב כי הביטוי "אין דברים כאלה" הוא ביטוי חדש בשפה, אך שימושים בו הופיעו כבר בתחילת שנות ה-2000 ואף בספר של חנוך לוין מ-1988. Zwicky, Arnold (17 November 2007). "The word: Recency illusion". New Scientist. 196 (2630): 60. J. R. Rickford, T. Wasow, A. Zwicky, I. Buchstaller, INTENSIVE AND QUOTATIVE ALL: SOMETHING OLD, SOMETHING NEW, American Speech 82, 1 במרץ 2007, עמ' 3–31 doi: 10.1215/00031283-2007-001 Zwicky, Arnold (7 August 2005)., "Just between Dr. Language and I". Language Log. Retrieved 5 May 2015. Inc Merriam-Webster, The Merriam-Webster dictionary of English usage, Springfield, Mass. : Merriam-Webster, 1989, ISBN 978-0-87779-132-4 Language Log: Literally: a history, itre.cis.upenn.edu Definition of RECENCY, www.merriam-webster.com (באנגלית)
שבץ חולף

שבץ חולף (או אירוע איסכמי חולף; באנגלית: transient ischemic attack ובראשי תיבות TIA) הוא שבץ איסכמי שתסמיניו חולפים בטווח של כמה דקות (ועד שעה) מהופעתם. שבץ חולף מהווה כחמישית מכלל אירועי השבץ המוחי, שכיחותו עולה עם הגיל ובמקרים רבים הוא מקדים אירוע מוחי עם נזק נוירולוגי קבוע. לרוב אירוע מוחי חולף נמשך מספר דקות בלבד, לכן עיקר האבחנה היא לפי תיאור המקרה שהיה ותלונות החולה. יש חשיבות רבה לפינוי החולה לבית חולים לצורך גילוי הגורם לאירוע המוחי וטיפול במחלת הרקע, כדי למנוע הופעת שבץ מאוחר יותר. הבדיקות החשובות ביותר לאחר אירוע מוחי חולף הן: בדיקת דם ולחץ דם – לשלילת גורמי סיכון כולסטרול גבוה, קרישיות יתר או יתר לחץ דם. אולטרה סאונד לעורקי הקרוטיד לשלילת היצרות של העורקים הללו. הדמיית המוח – בדיקות CT או MRI לבדוק האם אירע נזק למוח, והאם קיים נזק מבני במוח העלול להגביר את הסיכון לשבץ. אק”ג ואקו לב – לשלול הפרעות בקצב הלב ופגיעה מבנית בלב (הפרעה בתפקוד הלב מגבירה את הסיכון ליצירת קרישי דם). מחקרים רבים שנערכו בעשור האחרון מראים שהשכיחות לשבץ מוחי לאחר שבץ חולף היא גבוהה ביותר דווקא בימים הראשונים שלאחר השבץ החולף: במטא-אנליזה של המחקרים הרלוונטיים נמצא סיכון של 3.1% תוך יומיים, 6.4% תוך חודש ו-8.7% תוך 3 חודשים. משמעות תוצאות המחקרים היא ששבץ חולף הוא גורם הסיכון ברמה הגבוהה ביותר לשבץ מוחי. שבץ שקט מדיה וקבצים בנושא שבץ חולף בוויקישיתוף הגישה לאבחון וטיפול באירוע איסכמי חולף (TIA) בישראל - נייר עמדה, באתר ויקירפואה מתוך נייר עמדה של איגוד הנוירולגים הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מפרץ המלכה שארלוט (איי פוקלנד)

מפרץ המלכה שרלוט (באנגלית: Queen Charlotte Bay) או מפרץ סן חוליאן (בספרדית: Bahia San Julian) הוא מפרץ או פיורד בחוף המערבי של אי פוקלנד המערבי (אחד משני האיים המרכזיים של איי פוקלנד), באיי פוקלנד. המפרץ נפתח לכיוון מערב. המפרץ הוא אחד משני המפרצים הגדולים בחוף זה של האי (המפרץ השני הוא מפרץ המלך ג'ורג'). במפרץ שני איים עיקריים: האי ודל - הגדול משני האיים (במערב המפרץ); האי פוקס - הקטן משני האיים (במזרח המפרץ, בסמוך לאי פוקלנד המערבי). איי פאסג' מפרידים בין מפרץ המלך ג'ורג' ומפרץ המלכה שארלוט. כמו כן במפרץ מספר איונים קטנים. מן המפרץ יוצאים מספר מפרצונים - היכולים לשמש לעגינת אוניות. במפרץ נושבות באופן קבוע רוחות מערביות (הנושבות מזרחה). • Paul WOODMAN, One territory – two toponymies: Patterns of geographical naming in the Falkland Islands, P 7 • United States. Hydrographic Office, South America Pilot, P 162 • National Imagry and Mapping Agency 2001, Sailing Directions (enroute): East Coast of South America, P 267 • Dr Caroline Weir, Sei Whale Project Officer, A preliminary assessment of endangered sei whales (Balaenoptera borealis) in two candidate Key Biodiversity Areas in West Falkland , Falklands Conservation, 3 September 2018 תצלום לוויין של אזור מפרץ המלכה שארלוט מפת אזור מפרץ המלכה שארלוט מפה טופוגרפית של איי פוקלנד מפרץ המלכה שארלוט באתר mindat מזג אוויר נוכחי עדכני במפרץ המלכה שאלוט תחזית מזג אוויר עדכנית ארוכת טווח עבור מפרץ המלכה שארלוט ראו ב"לקריאה נוספת" בספר One territory – two toponymies: Patterns of geographical naming in the Falkland Islands מידע גאוגרפי ראו ב"לקריאה נוספת" בספר South America Pilot ראו ב"לקריאה נוספת" בספר Sailing Directions (enroute): East Coast of South America
יחסי איטליה–סינגפור

יחסי איטליה–סינגפור הם יחסי החוץ בין הרפובליקה האיטלקית לרפובליקת סינגפור. איטליה הייתה בין המדינות הראשונות שהכירו בעצמאותה של סינגפור בשנת 1965. במאי 2016 ביקר נשיא סינגפור, טוני טאן, ברומא, ונפגש עם נשיא איטליה סרג'ו מטרלה, ובמהלך ביקורו חתם על כמה הסכמים בין המדינות. סינגפור היא יעד הייצוא הגדול ביותר של איטליה בדרום מזרח אסיה, עם למעלה מ-500 חברות איטלקיות שפועלות שם, כולל מותגים כמו פראדה, פרגאמו ופררו, והסחר וההשקעות הדו-צדדיים זכו לתוספת דחיפה כאשר אושר ההסכם בין האיחוד האירופי לבין סינגפור. איטליה ממחזיקה שגרירות בסינגפור. סינגפור מחזיקה באיטליה קונסוליית כבוד ברומא. מדיה וקבצים בנושא יחסי איטליה–סינגפור בוויקישיתוף Italians among fastest-growing EU nationals in Singapore באתר businesstimes‏, 8 באוקטובר 2018 Singapore and Italy sign agreements to boost ties during President Tony Tan's state visit באתר straitstimes‏, 24 במאי 2016 Economic, cultural cooperation between Singapore and Italy growing: President Tony Tan באתר straitstimes‏, 24 במאי 2016 אתר על יחסי מדינות
מפרץ המלכה שארלוט

האם התכוונתם ל... איי פוקלנד מפרץ המלכה שארלוט (איי פוקלנד) – מפרץ בצידו המערבי של אי פוקלנד המערבי באיי פוקלנד ניו זילנד מפרץ המלכה שארלוט (ניו זילנד) – מפרץ בחבל מרלבורו באי הדרומי של ניו זילנד ארצות הברית מפרץ המלכה שארלוט (קולומביה הבריטית) – מפרץ מצפון לאי ונקובר וממערב לאי קאלוורט בפרובינציית קולומביה הבריטית שבקנדה
יחסי הודו–הוותיקן

יחסי הודו–הוותיקן הם היחסים הדו-צדדיים בין הודו לכס הקדוש, הריבון בקריית הוותיקן. יחסים דו-צדדיים רשמיים בין שתי המדינות מתקיימים מ-12 ביוני 1948. נונציו אפוסטולי קיים בהודו משנת 1881. קשרים בין הכנסייה הקתולית להודו ניתן לייחס לשליח תומאס הקדוש, אשר, על פי המסורת, הגיע להודו בשנת 52. בישופים נשלחו להודו מסוריה כבר במאה ה-6 או ה-7. קיים תיעוד של בישוף הודי שביקר ברומא בתקופת האפיפיור קליקסטוס השני (1119–1124). הנציגות הדיפלומטית הוקמה כשליח אפוסטולי לאיי הודו המזרחית בשנת 1881, אשר כללה את ציילון, והורחבה למלאקה בשנת 1889, ולאחר מכן לבורמה בשנת 1920, ובסופו של דבר כללה אף את גואה בשנת 1923. הוא הועלה לתת נונציו על ידי האפיפיור פיוס השנים עשר ב-12 ביוני 1948 ולנונציו אפוסטולי מלא על ידי האפיפיור פאולוס השישי ב-22 באוגוסט 1967. נערכו שלושה ביקורים של האפיפיור בהודו. האפיפיור הראשון שביקר בהודו היה פאולוס השישי, שביקר במומבאי בשנת 1964 כדי להשתתף בקונגרס האוכריסטי הבינלאומי. האפיפיור יוחנן פאולוס השני ביקר בכמה מקומות בהודו כולל צ'נאי בפברואר 1986 ולאחר מכן ביקר שוב בניו דלהי בנובמבר 1999. כמה נכבדים הודים ביקרו בקריית הוותיקן. אלה כוללים את ראש הממשלה אינדירה גנדי בשנת 1981 ואת ראש הממשלה אינדר קומאר גוג'ראל בספטמבר 1997. אטאל ביהארי ואג'פאיי, ראש הממשלה, קרא לאפיפיור[דרושה הבהרה] ביוני 2000 במהלך ביקורו הרשמי באיטליה. סגן הנשיא בהיירון סינג שקהוואט ייצג את המדינה בהלווייתו של האפיפיור יוחנן פאולוס השני. שרת החוץ סושמה סוואראג' הובילה משלחת לוותיקן לטקס הקנוניזציה של האם תרזה בספטמבר 2016. היא לוותה על ידי ראש השרים של מערב בנגל, ממאטה בנרג'י. הכס הקדוש מחזיק נונציו אפוסטולי בניו דלהי. הודו מיוצגת בוותיקן באמצעות שגרירותה בברן, שווייץ. מדיה וקבצים בנושא יחסי הודו–הוותיקן בוויקישיתוף A. E. Medlycott, (1905) "India and the Apostle Thomas"; Gorgias Press LLC; ISBN 1-59333-180-0. The Encyclopedia of Christianity, Volume 5 by Erwin Fahlbusch. Wm. B. Eerdmans Publishing - 2008. p. 285. ISBN 978-0-8028-2417-2. Leslie W. Brown (1956). The Indian Christians of St Thomas, an Account of the Ancient Syrian Church of Malabar. University Press. "CATHOLIC ENCYCLOPEDIA: St. Thomas Christians". Newadvent.org. 1912-07-01. נבדק ב-2017-01-18. Robert Silverberg, The Realm of Prester John, pp. 29–34. "Apostolic Nunciature, India & Nepal". "Pastoral Visit of His Holiness John Paul II to New Delhi". Vatican.va. נבדק ב-2017-01-18.
לינדה תומאס-גרינפילד

לינדה תומאס-גרינפילד (באנגלית: Linda Thomas-Greenfield; נולדה ב-1952) היא דיפלומטית אמריקאית, המכהנת כשגרירת ארצות הברית באומות המאוחדות, מאז 25 בפברואר 2021. קודם לכן, בשנים 2013–2017, שימשה כעוזרת מזכיר המדינה לענייני אפריקה. תומאס-גרינפילד נולדה בבייקר שבלואיזיאנה (אנ'). היא סיימה תואר ראשון באמנויות באוניברסיטת המדינה של לואיזיאנה ולאחר מכן למדה תואר שני במינהל ציבורי באוניברסיטת ויסקונסין–מדיסון. בשנים 2008–2012 שימשה תומאס-גרינפילד כשגרירת ארצות הברית בליבריה ולאחר מכן שימשה כעוזרת שר החוץ בתחום שעוסק בענייני מדינות אפריקה. במרץ 2017, חודש לאחר כניסתו של דונלד טראמפ לתפקיד נשיא ארצות הברית, הופסקה עבודתה במחלקת המדינה כחלק מרענון בכירים ואנשי מקצוע שנמצאים בתפקידם קרוב לארבע שנים. בנובמבר 2020 הכריז הנשיא הנבחר, ג'ו ביידן כי תומאס-גרינפילד צפויה לאייש את תפקיד שגרירת ארצות הברית באו"ם בממשלו העתידי. ב-23 בפברואר 2021 אישר הסנאט של ארצות הברית את מינויה של תומאס-גרינפילד לשגרירה באומות המאוחדות. מדיה וקבצים בנושא לינדה תומאס-גרינפילד בוויקישיתוף לינדה תומאס-גרינפילד, ברשת החברתית אקס (טוויטר) Morello, Carol (2 במרץ 2017). "That drip-drip is the sound of two more senior diplomats leaving Foggy Bottom". וושינגטון פוסט. אורכב מ-המקור ב-6 במרץ 2017. נבדק ב-10 במרץ 2017. {{cite web}}: (עזרה) "Linda Thomas-Greenfield, Assistant Secretary, Bureau of African Affairs". Department of State. אורכב מ-המקור ב-21 בינואר 2017. נבדק ב-29 במרץ 2015. {{cite web}}: (עזרה) "Linda Thomas-Greenfield". Foreign Policy for America (באנגלית אמריקאית). אורכב מ-המקור ב-2020-11-23. נבדק ב-2020-11-23. "Biden looks to rehire diplomats and others fired by Trump to rebuild the State Department". The Los Angeles Times. 20 בנובמבר 2020. אורכב מ-המקור ב-2020-11-19. נבדק ב-2020-11-20. {{cite web}}: (עזרה) "Biden expected to name Linda Thomas-Greenfield U.N. ambassador - reports". Reuters. 22 בנובמבר 2020. אורכב מ-המקור ב-23 בנובמבר 2020. נבדק ב-22 בנובמבר 2020. {{cite news}}: (עזרה) סוכנויות הידיעות, ‏דיווח: ביידן ימנה את לינדה תומאס גרינפילד לשגרירת ארה"ב באו"ם, באתר מעריב אונליין, 23 בנובמבר 2020 סוכנויות הידיעות, לינדה תומס גרינפילד מונתה לשגרירת ארה"ב באו"ם, באתר ynet, 23 בפברואר 2021 שלמה שמיר, ‏בעלת ניסיון דיפלומטי בארבע יבשות: השגרירה החדשה של ארה"ב באו"ם, באתר מעריב אונליין, 24 בפברואר 2021 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ואדי הוואר

ואדי הוואר (בערבית: وادي هور), המכונה גם "הנילוס הצהוב" על שם הנהר הקדום שזרם בו בעבר, הוא ואדי יבש בסודאן ובצ'אד. מקור ההוואר באזור האנדי בצ'אד, הוא עובר במדינת צפון דארפור שבסודאן ומצטרף לנילוס מצפון לאזור "העיקול הגדול", מדרום לדונגולה העתיקה (אנ'). אורכו מעל 1,100 ק"מ כיוונו הכללי הוא מזרח-מערב, ובדרכו בשוליים הדרומיים של מדבר לוב הוא מקבל בדרך כלל 25 מ"מ גשמים שנתי בממוצע בלבד. ואדי הוואר הוא אפיק של נהר קדום המכונה בשם "הנילוס הצהוב", יובל של הנילוס בתקופה הנאוליתית. באותה תקופה שרר באזור משטר אקלימי שונה ובסביבות הנהר השתרעה סוואנה. זרימת הוואדי פחתה בהדרגה בתהליך המדבור שעברה הסהרה לפני כ-4,000–6,000 שנה. הוא הפך בתחילה לשרשרת אגמים וביצות מים מתוקים, כפי שמראה מפת העולם של תלמי, אך אט אט במשך כ-2,000 שנה נוספות הלך והידלדל עד שלפני כ-2,000 שנה יבש כליל. שפע אתרים פרהיסטוריים מעיד על ואדי הוואר כאזור שוקק חיים, שנתמך במערכת אקולוגית פורה, ונתיב שיירות סחר ותקשורת בין מרכז אפריקה ועמק הנילוס. האתר הארכאולוגי הנחקר ביותר עד כה בוואדי הוא "גאלה אבו אחמד" (אנ') Intisar Soghayroun Elzein Soghayroun, Trade and Wadi Systems in Muslim Sudan, Kampala 2010 Stefan Kröpelin and Hans-Joachim Pachur, "Wadi Howar: Paleoclimatic Evidence from an Extinct River System in the Southeastern Sahara",Science, Vol. 237, No. 4812 (July 17, 1987), pp. 298-300.
אנימניאקס (סדרת טלוויזיה, 2020)

אנימניאקס (באנגלית: Animaniacs) היא סדרת טלוויזיה קומית מונפשת אמריקאית, שפותחה על ידי ולסלי וילד וסטיבן ספילברג עבור שירות הזרמת המדיה הולו. תוכנית זו מהווה אתחול לסדרה "אנימניאקס" משנת 1993, ומציגה את חזרתם של האחים וורנר: יאקו, וואקו ודוט. בתחילה הוזמנו שתי עונות, המופקות על ידי Amblin Television (אנ') והאחים וורנר הנפשה. העונה הראשונה הופצה בשירות הסטרימינג הולו ב-20 בנובמבר 2020, בעוד שהעונה השנייה עלתה ב-5 בנובמבר 2021. העונה שלישית והאחרונה עלתה ב-17 בפברואר 2023. כמו בתוכנית המקורית, תוכנית זו מתמקדת ביאקו, וואקו ודוט – שלושה אחים בלתי ניתנים להפרדה, שממשיכים בהרפתקאותיהם לאחר שנעדרו מהטלוויזיה למשך 22 שנים. רוב הפרקים מורכבים משלושה מקטעים קצרים: שניים מהם מתמקדים בהרפתקאותיהם של האחים, בעוד שהשלישי מתמקד בפינקי והמוח – שני עכברי מעבדה, אחד מהם אינטליגנטי שמנסה להשתלט על העולם, ואילו השני משבש את תוכניותיו של חברו. רוב פאולסן – יאקו וורנר, פינקי ודוקטור אוטו חיטט-קישקש. ג'ס הארנל – וואקו וורנר. טרס מקנייל – דוט וורנר. מוריס לאמרץ' – המוח. פרנק ולקר – ראלף והתרנגול בו. אנימניאקס, ברשת החברתית פייסבוק אנימניאקס, ברשת החברתית אקס (טוויטר) אנימניאקס, ברשת החברתית אינסטגרם "אנימניאקס", במסד הנתונים הקולנועיים IMDb (באנגלית) "אנימניאקס", באתר Rotten Tomatoes (באנגלית) "אנימניאקס", באתר Metacritic (באנגלית) "אנימניאקס", באתר HBO Max (באנגלית) "אנימניאקס", באתר Hulu סדרות (באנגלית) "אנימניאקס", במסד הנתונים הקולנועיים KinoPoisk (ברוסית) Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
ג'וליה נויברגר

ג'וליה באבט שרה נויברגר, הברונית נויברגר (באנגלית: Julia Babette Sarah Neuberger, Baroness Neuberger; נולדה ב-27 בפברואר 1950) היא רַבָּה רפורמית בריטית. היא כיהנה כמצליפה של המפלגה הליברל-דמוקרטית, ונכנסה לבית הלורדים ב-2004. אבירת מסדר האימפריה הבריטית. נויברגר נולדה ב-27 בפברואר 1950 בהמפסטד, לונדון. בתם של וולטר וליזל שוואב (Schwab). אמה הגיעה לאנגליה כפליטה מגרמניה הנאצית ב-1937. אביה היה בן להורים שהגיעו מגרמניה לפני מלחמת העולם הראשונה. נויברגר למדה בתיכון ברובע מגוריה (South Hampstead High School) (אנ'). למדה אשורולוגיה ועברית בניוהאם קולג' באוניברסיטת קיימברידג (אנ'). לימודי רבנות בקולג' לאו בק. הוראה בקולג' לאו בק בשנים 1977–1997. נשיאת (chancellor) אוניברסיטת אלסטר (אנ'). בשנים 1994–2000. פרופסור אורח באוניברסיטת הרווארד – 2006. נויברגר הוסמכה לרבנות בקולג' לאו בק ב-1977. מ-1977 עד 1989 שימשה ברבנות בבית הכנסת הליברלי של דרום לונדון (South London Liberal Synagogue)(אנ'). בשנים 2011 עד 2020 שימשה כרבנית הבכירה בבית הכנסת הרפורמי של מערב לונדון (West London Synagogue) (אנ'). הייתה נשיאת היהדות הליברלית בבריטניה עד אביב 2011. נויברגר משתתפת בקביעות בתוכנית "הפסקה למחשב" (Pause for Thought) (אנ') ב-BBC2. יושבת ראש קרן השירותים הרפואיים של קמדן ואיזלינגטון (Camden and Islington Community Health Services NHS Trust) מ-1992 עד 1997. יושבת ראש ה-Think tank הרפואי "קרן המלך" (the King's Fund) (אנ') – 1997 עד 2004. יושבת ראש הוועדה לעתיד הפעילות ההתנדבותית בבריטניה 2006–2008. Champion של ההתנדבות בבריטניה 2007–2009. מאז פברואר 2019 משמשת כנשיאת University College London Hospitals (אנ') הייתה חברת חבר הנאמנים של Full Fact (אנ'), ארגון בריטי המקדם דיווחים מהימנים. יושבת ראש חבר הנאמנים של מכון ון ליר בירושלים. נויברגר החלה את חייה הפוליטיים כחברת המפלגה המפלגה הסוציאל-דמוקרטית. בבחירות לפרלמנט ב-1983 הייתה מועמדת מטעם המפלגה, אולם לא נבחרה. ננויברגר הייתה חברת הפרלמנט מטעם המפלגה הליברל-דמוקרטית. היא שימשה מצליפה של הסיעה בפרלמנט. בספטמבר 2011 פרשה מהמפלגה ועברה כקרוס בנצ'ר לבית הלורדים. נויברגר פרסמה 13 ספרים (נכון לנובמבר 2020), ביניהם: הסיפור של היהדות (The Story of Judaism), ספר ילדים – 1986. "המדינה המוסרית שבה אנו חיים" (The Moral State We're In) ב-2005. DBE מפקדת במסדר האימפריה – 2003. ברונית – 2004. זוכת עיטור הכבוד של הרפובליקה הפדרלית הגרמנית. חברת כבוד בקולג' המלכותי לרופאים. דוקטור לשם כבוד ממספר גדול של אוניברסיטאות. ביניהן: אוניברסיטת המלכה בבלפסט, אוניברסיטת אברדין ואוניברסיטת לונדון. נשואה לאנטוני נויברגר ולהם בת ובן. מדיה וקבצים בנושא ג'וליה נויברגר בוויקישיתוף נויברגר מדברת על אנטישמיות במכון ון ליר בירושלים, 6 בפברואר 2020. נויברגר, באתר של מכון ון ליר (בעברית)
יחסי אנדורה–הודו

יחסי אנדורה–הודו הם היחסים הדו-צדדיים בין הודו לנסיכות אנדורה. היחסים הדיפלומטיים בין אנדורה להודו כוננו בשנת 1994, זמן קצר לאחר הכרזת החוקה האנדורית בשנת 1993. האינטראקציה הדו-צדדית בין הצדדים היא חמה ולבבית. הודו מיוצגת באנדורה באמצעות שגרירותה במדריד, ספרד. מדיה וקבצים בנושא יחסי אנדורה–הודו בוויקישיתוף יחסי אנדורה–הודו, באתר משרד החוץ ההודי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי איטליה–תאילנד

יחסי איטליה–תאילנד הם יחסי החוץ בין הרפובליקה האיטלקית לממלכת תאילנד. האיטלקי הראשון שביקר בממלכת סיאם היה ניקולו קונטי בשנת 1430, אך קשרים דיפלומטיים רשמיים בין איטליה לתאילנד כוננו רק עם חוזה איטליה-סיאם משנת 1868, שעסק בסוגיות סחר ובהקמה של נציגות דיפלומטית בבנגקוק על ידי ממלכת איטליה. החילופים המשמעותיים ברמה הפוליטית, הכלכלית והתרבותית התחילו במהרה, גם בזכות הדרך שבה הצליח המלך צ'ולאלונגקורן לקדם מודרניזציה של ממלכתו ולסלול את הדרך ליחסים ידידותיים עם מדינות אחרות. למעשה, הוא היה המלך הסיאמי הראשון שביקר רשמית באירופה ואיטליה הייתה המדינה הראשונה בה עצר בסיבוב ההופעות שלו באירופה. היחסים בין איטליה לממלכת תאילנד שגשגו עוד יותר במחצית הראשונה של המאה ה-19 עקב חילופי דברים בתחומים שונים. בשנת 2011 נחגגו 150 שנות יחסים דיפלומטיים בין המדינות, ונערכו מסיבות ואירועים רבים לציון היחסים, ובכלל זה נערך פסטיבל איטלקי גדול בתאילנד. המסחר הדו צדדי בין המדינות עמד על 3.4 מיליארד דולר בשנה בממוצע בין השנים 2015 ל-2017. בשנת 2017 המסחר בין שתי המדינות הסתכם ביותר מ-3.7 מיליארד דולר, עלייה של 8% לעומת 2016. איטליה מדורגת במקום ה-24 מבין שותפות הסחר של תאילנד., והיא החמישית באיחוד האירופי אחרי גרמניה, בריטניה, הולנד וצרפת. לשם השוואה, תאילנד מדורגת במקום ה-48 בקרב שותפות הסחר של איטליה והיא השנייה בגודה מבין מדינות ASEAN, אחרי סינגפור. הייצוא העיקרי מתאילנד לאיטליה כולל מזגנים ורכיבים, מכוניות, ציוד וחלקים, גומי, קלמארי צונן / קפוא, ברזל, פלדה ומוצרים, בגדים מוכנים, מכשירי חשמל ורכיבים אחרים, תכשיטים, בדים, מכונות פקס, טלפונים, וכדומה. היבוא העיקרי מאיטליה לתאילנד כולל מכונות ורכיבים, כימיקלים, מכונות חשמליות ורכיבים, בדים, מוצרים פרמצבטיים ותרופות, מוצרים מן החי, מוצרי מתכת, מוצרי פלסטיק, מכשירים מדעיים, מכשירים רפואיים, בדיקות, מכשירים שונים וכו'. בשנת 2018 יותר מ-280,000 איטלקים ביקרו בתאילנד ואילו 37,000 תאילנדים ביקרו באיטליה. השפה האיטלקית נלמדת במוסדות האקדמיים המובילים בתאילנד כולל אוניברסיטאות צ'ולאלונגקורן ותממסאט. אוניברסיטת Ca 'Foscari בוונציה מציעה קורסים בשפה התאילנדית במטרה להקים תוכנית ללימודי תאילנד. איטליה ממחזיקה בתאילנד שגרירות בבנגקוק ו-2 קונסוליות בצ'אנג מאי ופוקט. תאילנד מחזיקה באיטליה שגרירות ברומא. מדיה וקבצים בנושא יחסי איטליה–תאילנד בוויקישיתוף 150 YEARS OF THAI-ITALIAN RELATIONS באתר eliteplusmagazine Thailand and Italy: Old Friends, New Possibilities באתר twai‏, 14 ביוני 2019 יחסי איטליה–תאילנד באתר משרד החוץ התאילנדי אתר על יחסי מדינות
ליאונרד מאייר

ליאונרד מאייר (באנגלית: Leonard B. Meyer;‏ 12 בינואר 1918 – 30 בדצמבר 2007) היה מלחין, סופר ופילוסוף אמריקאי. הוא תרם רבות בתחומי תאוריית האסתטיקה במוזיקה ואנאליזה מוזיקלית. מאייר למד באוניברסיטת קולומביה, שם קיבל תואר ראשון בפילוסופיה ותואר שני במוזיקה. הוא המשיך את לימודיו באוניברסיטת שיקגו, ממנה קיבל תואר דוקטור לתרבות בשנת 1954. הלחנה למד אצל שטפן וולפה, אוטו לוינינג וארון קופלנד. ב-1946 היה לחבר סגל המחלקה למוזיקה באוניברסיטת שיקגו, ב-1961 התמנה לפרופסור למוזיקה באוניברסיטת שיקגו וב-1975 לפרופסור למדעי הרוח באוניברסיטת פנסילבניה. ב-1988 הוענק לו תואר פרופסור אמריטוס מאוניברסיטת פנסילבניה. בעבודה בעלת ההשפעה הרבה ביותר שכתב, "Emotion and Meaning in Music" ‏ (1956), שילב מאייר תאוריית גשטאלט ותאוריות של הפרגמטיסטים צ'ארלס סנדרס פירס וג'ון דיואי בניסיון להסביר את קיום הרגש במוזיקה. פירס העלה סברה, לפיה כל תגובה מקובלת לאירוע מתפתחת במקביל להבנת תוצאותיו של אותו אירוע, ואז מופיעה תגובה רגשית ל"משמעות" האירוע. מאייר השתמש בבסיס זה ליצירת תאוריה על מוזיקה המשלבת ציפיות מוזיקליות בהקשר תרבותי ספציפי עם הרגש והמשמעות שהן מעוררות. עבודתו המשיכה להשפיע על תאורטיקאים, הן בתחום המוזיקה והן מחוצה לו, וכן נתנה בסיס למחקר פסיכולוגי קוגניטיבי של מוזיקה ותגובותינו לה. לספרו משנת 1967, "Music, the Arts, and Ideas" נודעה חשיבות בהגדרת המעבר לפוסטמודרניזם לאור יצירות חדשות כגון "מוזעיקה לתיאטרון הקסמים" של ג'ורג' רוכברג, שביצוע הבכורה שלה היה באוניברסיטת שיקגו ב-1967. עוד כתבים חשובים שלו הם "The Rhythmic Structure of Music" (עם Grosvenor Cooper ‏ (1960), "Explaining Music" ‏ {1973) ו-"Style and Music: Theory, History, and Ideology" ‏ (1989); הדפסה חוזר בכריכה רכה ב-1997). Finding aid to the Leonard B. Meyer papers at the University of Pennsylvania Libraries Guide to the Leonard B. Meyer Papers 1941-1978 at the [https://www.lib.uchicago.edu/scrc/ University of Chicago Special Collections Research Center https://www.oxfordmusiconline.com/grovemusic/view/10.1093/gmo/9781561 אוניברסיטת שיקגו, מדריך לכתביו של ליאונרד מאייר האגודה האמריקאית לאסתטיקה, הספד לליאונרד מאייר קתרין שאטוק, ניו יורק טיימס, "לאונרד ב. מאייר, חוקר משמעות המוזיקה, מת בגיל 89, 2 בינואר 2008 אנציקלופדיה בריטניקה, לאונרד מאייר Leonard B.Meyer. Music, the Arts, and Ideas, (הוצאת אוניברסיטת שיקגו, 1967)